# abalamour da
## Brezhoneg
### Etimologiezh

    Savet diwar ar ger abalamour hag an araogenn da.

### Troienn araogenn

| Gour | Furm |
| U1 | abalamour din |
| U2 | abalamour dit |
| U3g | abalamour dezhañ |
| U3b | abalamour dezhi |
| L1 | abalamour deomp, abalamour dimp |
| L2 | abalamour deoc'h |
| L3 | abalamour dezho, abalamour dezhe |
| D | abalamour deor |
abalamour da /abaˈlãmːurda/
* A verk an abeg ; en abeg da (unan bennak, un dra bennak) (dirak un anv-kadarn).
** Ha ne gaf ket d'eoc'h e ve an Aoutrou Doue, abalamour d'ho mammou koz, o skuilla he vennoz hag he drugarez var an dud-se ? — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 75.)
** Abalamour d’ar pez a lavaran d’ehoc’h, den ’ta na finvaz e parrez Plougerne. — (Lan Inizan, Emgann Kergidu 1, Brest, 1877, eil emb. Al Liamm 1977, p. 174-175.)
** [...]: an dimezi end-êun a reas kalz a drouz er vro, abalamour d'an ozac'h yaouank a oa eun den hag a veve en eur c'hiz iskiz, [...]. — (Erwan ar Moal, Pipi Gonto, Kemper, 1925, p. 47.)
** Eno edo Keriz gwechall goz, Iz ar gêr villiget abalamour d'he fec'hedou mezus. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 40.)
** Nag a vall a veze ivez da gaout « Feiz ha Breiz », bep miz, hag ar « C’hourrier » pe « Ar Bobl », bep sizun, abalamour moarvat d’ar c’heleier ha d’ar gelennadurez a gaved enno, hogen abalamour muioc’h c’hoaz marteze d’an istoriou burzudus, skrijus pe fentus a veze warno da lenn !— (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 8.)
* A verk ar pal ; evit (dirak un anv-verb)
** Per en doa c'hoant da furcha betek ar fons, abalamour da gaout eur gouign a bep seurt ; [...]. — (Lan Inizan, Toull al Lakez, Brest-Kemper, 1878, Kemper, 1930, p. 13.)
** Abalamour d'achuï kentoh. — (Jules Gros, Le trésor du breton parlé Première Partie, 1966, p. 101.)
** Abalamour din da vond buannoh. — (Jules Gros, Le trésor du breton parlé Première Partie, 1966, p. 101.)
** Eun tenn-min a oa greet e foñs ar garreg abalamour da gaoud dour. — (Jules Gros, Le trésor du breton parlé Deuxième Partie, 1970, p. 513.)

#### Doareoù-skrivañ all

* a balamor de — (Guillevic ha Le Goff, Grammaire bretonne du dialecte de Vannes, Lafolye, 1902, p. 62.)

#### Deveradoù

* abalamour da betra ?
* abalamour da se

### Krennlavaroù

** Ar pôtr a ya a-rôg da gentañ abalamour d'e dok. — (Jules Gros, Le trésor du breton parlé Première Partie, 1966, p. 85.)

#### Troidigezhioù

* galleg : 1 à cause de ; 2 afin de
* saozneg : 1 because of ; 2 in order to